宇晴軒

宇晴軒喺香港西九龍長沙灣填海區嘅深盛路上面，喺2005年8月5號入伙。同昇悅居、泓景臺同埋碧海藍天一齊起，夾埋叫「西九四小龍」。佢嘅前身係船廠。發展商係長江實業同埋新鴻基地產。

設施 
發展商使咗1億5,000萬港元，整咗住客會所、泳池同園林，面積大約200,000平方呎。

物業嘅基座係16萬方呎商場，駁去隔籬嘅昇悅居同泓景臺商場，夾埋有28萬方呎。

物業資料 
住宅幢數：6 幢
住宅樓層：
第1座：8至61樓，35樓係隔火層，當中8樓係連平台單位 
第2、3、5座：8至59樓，35樓係隔火層，當中8樓係連平台單位
第6座及第7座：8至66樓，隔火層有2層，當中8樓係連平台單位 
單位面積：585-3,036平方呎
實用率：80% 
單位總數：2,256伙 
車位總數：669個 
單位間隔：2房2廳、3房2廳同埋4、5房相連單位

景觀 
維多利亞港煙花海景、長沙灣夜景、畢架山同埋獅子山全景、水晶天幕同埋90米仿天然沙灘泳池景。

未來發展 
發展商使咗1億元起行人隧道，行兩分鐘就可以去到港鐵荔枝角站D出口。

所屬區域嘅混淆 
宇晴軒喺深水埗區嘅長沙灣，因為近港鐵荔枝角站，所以容易搞到人誤會宇晴軒喺荔枝角，而宇晴軒實際上喺長沙灣。

宇晴論壇轉址
 宇晴論壇
 宇晴軒業主社群
 宇晴軒地圖

香港私人樓
長沙灣
新鴻基地產
長江實業物業

en:Cheung Sha Wan#Housing